Walter Steffens

Walter Steffens (født 26. desember 1908 i Barnstorf, død 23. august 2006 samme sted) var en tysk turner. Han representerte turnforeningen Sportverein Barnstorf.

Han var med i et OL og et VM for Tyskland. Hans var med i OL i 1936, der Tyskland fikk gullmedalje i lagkampen. Han vant ingen individuelle medaljer, og fikk 5.-plass i bøylehest, 6.-plass i frittstående og 8.-plass i svingstang som beste resultater. Han kom på 17.-plass sammenlagt.

I VM-sammenheng har han én medalje; bronse i lagkonkurransen under VM i Budapest i 1934.Sport Komplett – Turnen – Weltmeisterschaften Herren

På nasjonalt nivå har han sølv fra det tyske mesterskapet i 1938.Sport Komplett – Turnen – Deutsche Meisterschaften Herren («Steffens» her er trolig Walter Steffens)

Da han døde i 2006 var han den siste gjenlevende av det tyske laget som vant OL-gull i 1936.International Society of Olympic Historians – Obituaries  

 Referanser 

 Eksterne lenker 

 MOZ.de – Olympia-Oldie Steffens verstorben  (artikkel om Steffens etter hans død, på tysk) 
 Artikkel om Steffens, med bilder, ved hans 97-årsdag (tysk)

Kategori:Tyske turnere
Kategori:Olympiske medaljevinnere i gymnastikk
Kategori:Medaljevinnere under Sommer-OL 1936
Kategori:Deltakere for Tyskland under Sommer-OL 1936
Kategori:Gymnaster under Sommer-OL 1936
Kategori:Personer fra Landkreis Diepholz